stanford-oval/wikipedia huggingface dataset:
Seventh Star
Albumin kiertue 1986 - Hughes vaihtuu Gilleniin

Yhtye lähti Pohjois-Amerikan kiertueelle keväällä 1986 heti albumin julkaisun jälkeen. Vaistoinkäymiset alkoivat kun laulaja Hughesin huume- ja päihdeongelmat nousivat pintaan. Lisäksi Hughes oli pettynyt, koska kiertueelle lähdettiin Black Sabbath-nimikkeen alla, eikä Hughes mieltänyt itseään Sabbath-vokalistiksi ja lisäksi hän ei voinut perinteensä mukaisesti soittaa bassoa lavalla koska Dave Spitz oli kokoonpanossa mukana. Hughes: "En ole Sabbath-laulaja. Luulin olevani mukana Tony Iommin soolo-albumilla, mutta levy-yhtiö ja manageri sotkivat kaiken. Tajusin sitten kauhukseni joutuvani laulamaan vanhoja Sabbath-biisejä tulevalla kiertueella. Ajattelin että miten kerron tämän Ozzylle, joka on hyvä ystäväni ja ainoa oikea Sabbath-vokalisti. Lisäksi en pystynyt soittamaan bassoa koska Dave Spitz oli kokoonpanossa. Olen parhaimmillani lavalla basson kanssa. Lisäksi heavy metal ei ole se mitä haluan laulaa, vaikka kaikki niin luulevat Purple-pestini jäljiltä. Olen enemmän soul- ja blues-miehiä."
Kaiken huipuksi ennen kiertueen alkua yhtyeen kiertuemanageri oli lyönyt Hughesia tämän riehuessa juovuksissa suoraan kasvoihin ja tämän seurauksena Hughesin nenä murtui ja tämä vaikutti myös hänen ääneensä negatiivisesti. Hughes kesti yhtyeen mukana viiden konsertin ajan kunnes menetti äänensä lopullisesti ja Iommin oli pakko antaa lopputili hänelle. "Minulle annettiin lentoliput huoneeni oven alta", kertoi Hughes myöhemmin. "'Että se siitä Black Sabbathista sitten', ajattelin tuolloin". Basisti Dave Spitz muisteli tapahtunutta myöhemmin: "Kiertuemanagerimme oli todella kieroutunut tyyppi eikä Glennin lyöminen ollut todellakaan järkevää. Mutta Glennillä oli omatkin ongelmansa ja hän todella tarvitsi kaitsijaa tuohon aikaan. Tietenkin toivoimme että hän olisi pystynyt vetämään kiertueen loppuun, mutta kun hänen ongelmansa pahenivat, mainitsin Rayn nimen Tonylle."
Uudeksi laulajaksi tuli nuori amerikkalaislaulaja, rumpali Bobby Rondinellin yhtyeessä tuolloin vaikuttanut Ray Gillen, jonka basisti Spitz tunsi entuudestaan ja oli maininnut hänestä Iommille Hughesin vaikeuksien alkaessa. Gillen oli ollut yhtyeen mukana kiertueen aikana jo ennen Hughesin erottamista ja harjoitellut setin valmiiksi, koska yhtye piti jo lähes varmana ettei Hughes pysy mukana kiertueen loppuun. Gillen oli vahvaääninen laulaja ja kiertue jatkettiin loppuun, vaikkakin myös peruutuksia tuli varsinkin Pohjois-Amerikassa ja Britannian osuudella monet keikkapaikat olivat vain puoliksi täynnä. Seventh Star-albumin vuoden 2010 Deluxe Edition-version toisella cd:llä on livemateriaalia kesäkuun 1986 Hammersmith Odeonin konsertista.
Kappaleet

Kaikki sanat Geoff Nicholls, Glenn Hughes ja Jeff Glixman, kaikki sävellykset Tony Iommi.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | In for the Kill | 3.40 |  |  |  |  |  |  |  |
| 2. | No Stranger to Love | 4.28 |  |  |  |  |  |  |  |
| 3. | Turn to Stone | 3.28 |  |  |  |  |  |  |  |
| 4. | Sphinx (The Guardian) | 1.11 |  |  |  |  |  |  |  |
| 5. | Seventh Star | 5.20 |  |  |  |  |  |  |  |
| 6. | Danger Zone | 4.23 |  |  |  |  |  |  |  |
| 7. | Heart Like a Wheel | 6.35 |  |  |  |  |  |  |  |
| 8. | Angry Heart | 3.06 |  |  |  |  |  |  |  |
| 9. | In Memory... | 3.25 |  |  |  |  |  |  |  |
Kappaleet > Deluxe Edition 2010

CD 1
In for the Kill
No Stranger to Love
Turn to Stone
Sphinx (The Guardian)
Seventh Star
Danger Zone
Heart Like a Wheel
Angry Heart
In Memory...
No Stranger To Love (single-remix)
CD 2
Mob Rules (säv. Butler, Dio, Iommi)
Danger Zone
War Pigs (säv. Iommi, Ward, Butler, Osbourne)
Seventh Star
Die Young (säv. Butler, Dio, Iommi, Ward)
Black Sabbath (säv. Iommi, Ward, Butler, Osbourne)
N.I.B. (säv. Iommi, Ward, Butler, Osbourne)
Neon Knights (säv. Butler, Dio, Iommi, Ward)
Paranoid (säv. Iommi, Ward, Butler, Osbourne)
kpl. 1-9 Hammersmith Odeon, Lontoo 2. kesäkuuta 1986
Kokoonpano

Tony Iommi – kitarat
Glenn Hughes – laulu (basso kappaleissa "Angry Heart" ja "In Memory...")
Eric Singer – rummut
Dave "The Beast" Spitz – basso
Geoff Nicholls – kosketinsoittimet
Gordon Copley – basso kappaleessa "No Stranger to Love"
Ray Gillen – laulu Deluxe Edition-version 2. CD:llä
Arvostelut

| --- | --- |
 Feed the Fire    Allmusic  linkki  Progarchives  linkki  Rolling Stone Album Guide  linkki (Arkistoitu – Internet Archive) :  Sputnik Music    Reviewcentre    Mark Prindle (4/10) linkki  Metal Excess (positiivinen)
Julkaisuhistoria

1986: Warner Brothers (9-25337-1) US, LP
1986: Vertigo Records (VERH-29) UK, LP
1986: Vertigo Records (826-704-1) EU, LP
1986: Vertigo Records (826-704-2) EU, CD
1996: Castle Communications / Essential (ESMCD335) UK, CD
2004: Sanctuary Records (SMRCD076) UK, CD
2010: Universal Music Group (2752472) UK, 2 CD Deluxe Edition
Aiheesta muualla

Seventh Star Discogsissa. (englanniksi)
Albumi Seventh Star Encyclopaedia Metallum -sivustolla (englanniksi)
Juiz de Fora

Sijainti Brasiliassa.
Vaakuna.
Juiz de Fora [zuiz - fo:-] on kaupunki Brasiliassa, Minas Geraisin osavaltiossa.
Kaupunki tunnettiin aikaisemmin nimellä Paraibuna. Se sijaitsee Paraibunajoen laaksossa. Vuonna 2000 Juiz de Forassa asui  456 000 asukasta. Kaupunki on teollisuuskaupunki ja maatalousalueen kauppakeskus. Siellä on kutomoja sekä riisin, banaanin, sokeriruokon, kahvin ja karjan kauppaa. Juiz de Forassa on myös yliopisto ja lentoasema.
Jugorock

Jugorock tarkoittaa entisen Jugoslavian (serbokroaatiksi SFR Jugoslavija) alueella kukoistanutta pop- ja rock-musiikkikulttuuria, jonka perintö vaikuttaa edelleen entisten osatasavaltojen Serbian, Kroatian, Montenegron, Slovenian, Bosnia-Hertsegovinan ja Makedonian sekä autonomisten Kosovon ja Vojvodinan alueilla. Jugorock oli osa Jugoslavian kansainvälisestikin laajasti tunnettua musiikkikulttuuria, jonka nousu alkoi 1950- ja 1960-luvuilla. Petar Janjatovićin toimittama YU Rock enciklopedija laskee jugorockin alkuvuodeksi vuoden 1960. Ljubodrag Dimićin väitöskirja sijoittaa alun jo vuoteen 1956. Vuodesta 1961 alkaen Jugoslavia osallistui ensimmäisenä ja ainoana sosialistisena maana Eurovision laulukilpailuun, jonka se myös voitti vuonna 1989.  Jugoslavian hallinto suhtautui myönteisesti musiikkikulttuurin kehittämiseen ja tukemiseen. Musiikki toimi keskeisenä yleisjugoslavialaisen identiteetin ja yhtenäiskulttuurin luojana, minkä takia se on myös nykyään oleellinen osa jugonostalgiaa. 1960-luvulta alkaen alettiin järjestää useita musiikkifestivaaleja eri puolilla maata, kuten Opatijassa, Splitissä, Belgradissa, Skopjessa, Sarajevossa ja Štipissä.
Jugorock käsitteenä kattaa ainoastaan sosialistisen Jugoslavian ajan eli vuosiin 1991-1992 asti. Jugoslavian liittotasavallan eli ns. tynkä-Jugoslavian aikaa ei yleensä tähän lasketa. Jugorockin synonyyminä käytetään myös nimitystä YU Rock. Vuonna 1984 Bob Geldofin järjestämän Live Aid-tapahtuman Jugoslavian-osuuden nimikin oli YU Rock Missija. Tätä Belgradin Punaisen tähden stadionilla järjestettyä suurkonserttia pidetään yhtenä jugorockin kohokohtana.
Jugorockin julkaisuyhtiöt olivat Jugoton (Zagreb), PGP-RTB (Belgrad), Suzy (Zagreb), ZKP RTLJ (Ljubljana), Diskoton (Sarajevo) ja Jugodisk (Belgrad). Tärkeimmät keskuspaikat olivat Belgrad, Zagreb, Sarajevo, mutta myös Ljubljana ja Skopje. Erityisesti Sarajevo on tunnettu omasta koulukunnastaan, jonka keskeisiä yhtyeitä ja -hahmoja olivat Bijelo Dugme, Indexi ja Dino Merlin. Jugorock oli pääasiassa serbokroatiankielistä: jekaavin (Zagreb, Sarajevo) tai ekaavin (Belgrad) standardeilla sanoitettua. Serbokroatian ylivalta suosi Belgrad-Zagreb-Sarajevo-akselia, mutta serbokroatiankielinen musiikki oli suosittua myös muilla Jugoslavian alueilla. Esimerkiksi jugorockin suurnimi Đorđe Balašević oli kotoisin Vojvodinasta.
Yhtyeitä ja artisteja

Bijelo Dugme (Belgrad)
Prljavo Kažaliste (Zagreb)
Riblja čorba (Belgrad)
Ekatarina Velika (Belgrad)
Parni Valjak (Zagreb)
Kerber (Niš)
Dino Merlin (Sarajevo)
Bajaga (Belgrad)
YU Grupa (Belgrad)
Đorđe Balašević (Novi Sad)
Električni orgazam (Belgrad)
Film (Zagreb)
Crvena jabuka (Sarejevo/Zagreb)
Pomaranča (Ljubljana)
Folk Jazik (Skopje)
Zana (syntyjään Kosovon albaani; Belgrad)
Julius Servianus

Gaius Julius Servilius Ursus Servianus (45–136) oli roomalainen sotilas ja poliitikko. Hän oli kotoisin Hispaniasta.
Servianus meni naimisiin Hadrianuksen siskon Aelia Domitia Paulinan kanssa ennen vuotta 98. Servianus oli 30 vuotta vaimoaan vanhempi. Pari sai yhden lapsen, Julia Serviana Paulinan. Servianus oli kahdesti konsuli Trajanuksen aikana ja kerran Hadrianuksen aikana. Trajanus nimitti hänet German Inferiorin kuvernööriksi vuonna 98. Myöhemmin Trajanus teki Servianuksesta tärkeämmän Pannonian kuvernöörin. Trajanus kuoli 8. elokuuta 117 ja hänen seuraajakseen tuli Servianuksen lanko Hadrianus.
Hadrianus halusi aluksi tehdä Servianuksen lapsenlapsesta Gnaeus Pedanius Fuscus Salinatorista perillisensä, mutta päätyi lopulta nimittämään Lucius Aeliuksen caesariksi. Servianus ja Salinator aikoivat valittaa tästä Hadrianukselle, mutta tämä päätti antaa teloittaa heidät säästyäkseen skandaalilta.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Jugon-les-Lacs - Commune nouvelle

| Jugon-les-Lacs - Commune nouvelle |
| --- | --- |
 Kunnantalo
 vaakuna
 Jugon-les-Lacs - Commune nouvelle
 Koordinaatit: 48°24′36″N, 2°19′15″W 
Valtio:  Ranska
Alue:  Bretagne
Departementti:  Côtes-d'Armor
Arrondissementti:  Saint-Brieucin arrondissementti
Pinta-ala:  
 – Kokonaispinta-ala:  38,0 km²
Väkiluku (2017):  2 493 
 – Väestötiheys:  65 as./km²
Kunnan numero:  22084
 
 Kunnan kotisivut 
Infobox OKVirheellinen NIMI-arvo: 
Jugon-les-Lacs - Commune nouvelle on kunta läntisessä Ranskassa Côtes-d'Armorin departementissa Bretagnen alueella. Se sijaitsee Arguenonjoen varrella noin 40 kilometriä Saint-Brieucin kaupungista itään.
Kunta muodostettiin 1.1.2016 jolloin kaksi kuntaa, Jugon-les-Lacs (bretoniksi Lanyugon) ja Dolo (bretoniksi Doloù) yhdistyivät. Uuden Jugon-les-Lacs - Commune nouvelle kunnan hallintopaikakka on Jugon-les-Lacs.
Jugon-Les-Lacs sijaitsi roomalaisten kulkureitin varrella. Sama reitti tuli tärkeäksi keskiajalla. Tuolloin Bretagnen herttua käski vahvistaa alueen puolustusta patoamalla jokea, jolloin alueelle muodostui järviä ja lampia.
Kaupungin keskustaa ympäröivät järvet ja lammet ovat edelleen olemassa, ja niillä on suuri virkistyskäyttö. Erityisesti kalastus on kunnan matkailuvaltteja. Järvistä on mahdollista onkia karppeja, haukia ja ahvenia. Kaupungin sertifioitu kalastuskeskus Maison Pêche et Nature auttaa matkailukalastajaa tarvittavissa väline- ja lupa-asioissa. Kalastuksen lisäksi järvillä on laaja valikoima muita aktiviteetteja, kuten melonta, suppaus ja purjehdus.
Saint-Lézinin kirkko, Dolo
Jugon-les-Lacsin katunäkymää
Jugon-les-Lacsin vesistöä
Aiheesta muualla

Kuvia tai muita tiedostoja aiheesta Jugon-les-Lacs - Commune nouvelle Wikimedia Commonsissa
Julius Saraste

Julius Bernhard Saraste (sukunimi vuoteen 1906 Sarlin; 22. lokakuuta 1857 Viitasaari – 28. joulukuuta 1914 Kajaani) oli suomalainen senaattori, kihlakunnantuomari ja Suomalaisen puolueen kansanedustaja.
Sarasteen vanhemmat olivat kanttori Konstantin Ferdinand Sarlin ja Amalia Gustava Kahelin. Hän pääsi ylioppilaaksi 1878, suoritti ylemmän oikeustutkinnon 1884 ja sai varatuomarin arvon 1887. Saraste toimi Juvan, Rantasalmen, Pielisjärven ja Kurkijoen tuomiokuntien vt. tuomarina vuosina 1888–1901. Hän oli Viipurin hovioikeuden apujäsenenä 1901–1902 ja Mäntyharjun tuomiokunnan tuomarina 1902–1903. Vuosina 1903–1906 Saraste oli Turun hovioikeuden hovioikeudenneuvoksena mutta hänet erotettiin tehtävästä poikkeuslain nojalla. Viimeksi Saraste toimi Iisalmen tuomiokunnan tuomarina vuosina 1907–1912 ja 1913–1914. Hän oli myös senaatin oikeusosaston jäsen 1912–1913.
Saraste oli kansanedustajana 1908–1909 edustaen Mikkelin läänin vaalipiiriä.
Saraste oli naimisissa vuodesta 1885 Selma Elisabeth Lachtelin kanssa.
Sarasteen sisarpuoli oli laulaja Dagmar Hagelberg-Raekallio ja velipuoli poliitikko Bruno Sarlin.
Stimulantia

| Stimulantia |
| --- | --- |
 Elokuvan juliste.
Ohjaaja:   Hans Abramson  Hans Alfredson  Arne Arnbom  Ingmar Bergman  Tage Danielsson  Jörn Donner  Lars Görling  Gustaf Molander  Vilgot Sjöman 
Käsikirjoittaja:   Hans Abramson  Hans Alfredson  Arne Arnbom  Ingmar Bergman  Tage Danielsson  Jörn Donner  Lars Görling  Erland Josephson  Gustaf Molander  Vilgot Sjöman 
Säveltäjä:   Bo Nilsson  Georg Riedel 
Kuvaaja:   Ingmar Bergman  Rune Ericson  Gunnar Fischer  Lars Johnsson  Björn Thermænius 
Leikkaaja:   Per Krafft  Bengt Kåring  Ulla Ryghe  Carl-Olov Skeppstedt 
Pääosat:   Hans Abramson  Hans Alfredson  Harriet Andersson 
Valmistustiedot
Valmistusmaa:   Ruotsi 
Tuotantoyhtiö:  Svensk Filmindustri
Levittäjä:  SF Studios
Ensi-ilta:   28. maaliskuuta 1967
Kesto:  106 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Stimulantia on kahdeksasta osasta koostuva ruotsalainen episodielokuva vuodelta 1967, jonka ovat ohjanneet Hans Abramson, Hans Alfredson, Arne Arnbom, Ingmar Bergman, Tage Danielsson, Jörn Donner, Lars Görling, Gustaf Molander ja Vilgot Sjöman.
Elokuva floppasi pahoin nimekkäästä tekijäjoukostaan huolimatta, ja myös kriitikot lyttäsivät sen Görlingin osuutta lukuun ottamatta, jota muun muassa Dagens Nyheterin Mauritz Edström kehui.
Episodit > Det var en gång två älskande ...

Ohjaus: Jörn Donner
Episodit > Konfrontationer

Ohjaus: Lars Görling
Episodit > Daniel

Ohjaus: Ingmar Bergman
Episodissa seurataan Bergmanin poikaa Danielia hänen syntymästään noin kaksivuotiaaksi saakka.
Episodit > Birgit Nilsson

Ohjaus: Arne Arnbom
Episodit > Dygdens belöning

Ohjaus: Hans Alfredson ja Tage Danielsson
Episodit > Smycket

Ohjaus: Gustaf Molander
Episodit > Negressen i skåpet

Ohjaus: Vilgot Sjöman
Episodit > Upptäckten

Ohjaus: Hans Abramson
Joel Persson

| Joel Persson> Henkilötiedot |
| --- | --- |
Syntynyt: 4. maaliskuuta 1994 (ikä 30) Kristianstad, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  oikea
Pituus:  181 cm
Paino:  85 kg
Seura
Seura:  Växjö Lakers HC
Sarja:  SHL
Pelinumero:  94
Pelaajaura
Pääsarjaura:  2017–
Aik. seurat:  Kristianstads IK (Ruotsi I) Osby IK (Ruotsi II) Tyringe SoSS (Ruotsi II/Ruotsi I) Edmonton Oilers (NHL) Bakersfield Condors (AHL) San Diego Gulls (AHL)
Joel Anton Persson (s. 4. maaliskuuta 1994 Kristianstad, Ruotsi) on ruotsalainen jääkiekkopuolustaja, joka pelaa SHL-joukkue Växjö Lakers HC:ssä.
Pelityyli

Elite Prospects -sivuston Erik K. Pirin mukaan Persson on hyökkäävä puolustaja, joka on varustettu hyvällä laukauksella. Hänellä on erinomaiset kiekolliset taidot ja visio sekä Persson on käyttökelpoinen ylivoimalla. Hän ei ole kovin nopea luistelija, vaikka liikkuukin varsin hyvin. Persson ei myöskään ole kovin isokokoinen eikä voimakas, mikä rajoittaa hänen pelaamistaan omassa puolustuspäässä. Persson laukoo oikealta.
Ura > Seuraura > Juniorivuodet ja kaudet Ruotsin alemmissa sarjoissa

Persson on Kristianstads IK:n kasvatti. Hän oli kaudella 2010–2011 seuran J20-junioreiden tehokkain puolustaja tehoilla 4+8=12. Kaudella 2011–2012 Persson voitti pelipaikastaan huolimatta Kristianstadin J18-junioreiden sisäisen piste- ja syöttöpörssin tehoillam 5+6=11. Kaudella 2012–2013 hän oli Kristianstadin ja Osby IK:n J20-yhdistelmäjoukkueen paras pistemies tehoilla 9+9=18, joilla Persson jakoi myös joukkueen sisäisen maalipörssin voiton Alexander Jönssonin kanssa ja sisäisen syöttöpörssin voiton Alexander Molldénin kanssa. Hän debytoi samalla kaudella myös Kristianstadin miesten joukkueessa Ruotsin kolmanneksi korkeimmalla sarjatasolla maan I-divisioonassa, mutta Persson pelasi osan kaudestaan myös lainalla sarjatasoa alempana Osby IK:n II-divisioonajoukkueessa.
Kauden 2013–2014 Persson aloitti Kristianstadin I-divisioonajoukkueessa, mutta hän siirtyi kuitenkin lokakuussa 2013 Osby IK:n II-divisioonajoukkueeseen, jonka tehokkain puolustaja Persson oli tehoilla 3+13=16. Kevään 2014 nousukarsintasarjassa hän oli joukkueen paras pistemies ja syöttäjä tehoilla 5+11=16, joilla Persson jakoi koko sarjan puolustajien pistepörssin voiton IFK Arbogan Martin Lindin kanssa. Kaudeksi 2014–2015 hän siirtyi jatkamaan HockeyTvåan-pelejään vuoden mittaisella sopimuksella Tyringe SoSS:ään. Persson oli joukkueen paras syöttäjä ja toiseksi paras pistemies Kim Runermarkin jälkeen tehoilla 11+35=46, joilla hän voitti koko sarjan puolustajien piste- ja syöttöpörssin. Tyringen kausi päättyi sarjanousuun Hockeyettaniin. Huhtikuussa 2015 Persson teki joukkueen kanssa vuoden mittaisen jatkosopimuksen.
Persson oli kaudella 2015–2016 Tyringen tehokkain puolustaja tehoilla 6+10=16. Kaudeksi 2016–2017 hän palasi vuoden mittaisella sopimuksella kasvattajaseuraansa Kristianstads IK:hon. Persson oli joukkueen toiseksi paras pistemies Fredrik Hanssonin jälkeen tehoilla 10+30=40, joilla hän jakoi koko Hockeyettanin puolustajien pistepörssin voiton Carl Ackeredin kanssa. Persson voitti myös Kristianstadin sisäisen tehotilaston lukemalla +23. Kvalserien AS:ssä hän oli joukkueen paras syöttäjä 11 syöttöpisteellään.
Ura > Seuraura > Ammattilaisuran alku Växjö Lakersissa

Kaudeksi 2017–2018 Persson siirtyi Kristianstadista kaksi sarjatasoa ylemmäs kolmivuotisella sopimuksella SHL-joukkue Växjö Lakers HC:hen. Hän teki miesten pääsarjadebyyttinsä Mestarien liigan avausottelussa 24. elokuuta 2017 vieraissa tšekkiläistä HC Libereciä vastaan. Persson merkittiin Lakersin kakkospuolustajapariin Oliver Bohmin viereen. Hän sai ottelussa jääaikaa 16.20 minuuttia. Persson sai myös syöttöpisteen Elias Petterssonin maaliin ja hän keräsi ottelusta teholukeman +2. Ensimmäisen pääsarjamaalinsa hän teki kolmannessa ottelussaan 31. elokuuta 2017 ylivoimalla sveitsiläistä HC Davosia vastaan. Kaikkiaan Persson teki CHL:ssä 13 ottelussa tehot 1+10=11, joilla hän voitti pelipaikastaan huolimatta Lakersin sisäisen piste- ja syöttöpörssin. Persson voitti myös koko liigan puolustajien pistepörssin sekä jakoi puolustajien syöttöpörssin voiton Frölunda HC:n Adam Almqvistin kanssa. Hän eteni Lakersin kanssa aina CHL:n finaaleihin saakka, mutta mestaruuden vei lopulta kuitenkin suomalainen JYP lukemin 0–2.
SHL:ssä Persson debytoi kauden 2017–2018 avauskierroksella 19. syyskuuta 2017 Brynäs IF:ää vastaan. Hän sai ottelussa jääaikaa 15.51 minuuttia. Persson teki ottelussa myös SHL-uransa avausmaalin ylivoimalla. Kaikkiaan Perssonin tulokaskausi toi liigassa 51 runkosarjaottelussa tehot 6+28=34 ja 13 playoff-ottelussa tehot 1+4=5. Hän oli runkosarjassa Lakersin toiseksi paras syöttäjä Elias Petterssonin jälkeen. Persson sijoittui koko SHL:n puolustajien pistepörssissä toiseksi edellään vain HV71:n Lawrence Pilut. Hän voitti kauden päätteeksi Ruotsin-mestaruuden.
Ura > Seuraura > NHL-sopimus Edmonton Oilersiin

Toukokuussa 2018 NHL-varaamaton Persson teki vuoden mittaisen tulokassopimuksen Edmonton Oilersin kanssa. Seura lainasi hänet samalla kaudeksi 2018–2019 Växjö Lakersin SHL-joukkueeseen, mutta Oilersilla oli kuitenkin oikeus kutsua Persson vahvuuteensa. Hän oli Lakersin paras syöttäjä, kolmanneksi paras pistemies ja tehokkain puolustaja tehoilla 6+25=31, joilla Persson sijoittui SHL:n puolustajien pistepörssissä viidenneksi. Mestarien liigassa hän oli tehoilla 3+5=8 Lakersin paras pistemies ja jakoi joukkueen sisäisen syöttöpörssin voiton Brendan Shinniminin kanssa. Perssonin kausi päättyi kuitenkin loukkaantumiseen runkosarjan päätyttyä maaliskuussa, eikä hän pelannut pudotuspeleissä. Tammikuussa 2019 Persson teki Oilersin kanssa vuoden mittaisen jatkosopimuksen.
Persson loukkasi olkapäänsä Edmonton Oilersin harjoitusottelussa syyskuussa 2019. Hän oli lopulta sivussa vain kauden 2019–2020 avauskierrokselta ja Persson teki NHL-debyyttinsä toisella kierroksella 5. lokakuuta 2019 Los Angeles Kingsia vastaan. Hän sai ottelussa jääaikaa 14.49 minuuttia ja Persson keräsi teholukeman –1. Viiden ottelun jälkeen hän joutui kuitenkin uudelleen sivuun aivotärähdyksen vuoksi, mikä piti Perssonin sivussa seitsemästä ottelusta. Kuntouduttuaan hän pelasi viisi ottelua, kunnes Oilers lähetti Perssonin AHL-joukkue Bakersfield Condorsin vahvuuteen. Hän pelasi alkukaudella NHL:ssä kaikkiaan 13 runkosarjaottelua tehden kaksi syöttöpistettä. Condorsissa Persson pelasi 27 runkosarjaottelua tehopistein 3+13=16, kunnes NHL:n siirtotakarajalla helmikuussa 2020 Oilers kauppasi hänet Anaheim Ducksiin vaihdossa maalivahti Angus Redmondiin ja kesän 2022 ehdolliseen seitsemännen kierroksen varausvuoroon. Persson pelasi loppukauden kuitenkin AHL-joukkue San Diego Gullsissa, jossa hän sai tililleen seitsemän runkosarjaottelua ilman tehopisteitä, kunnes AHL-kausi keskeytyi maaliskuussa koronaviruspandemian vuoksi.
Ura > Seuraura > Paluu Växjö Lakersiin

Kaudeksi 2020–2021 Persson palasi kolmivuotisella sopimuksella Växjö Lakersin SHL-joukkueeseen.
Ura > Maajoukkueura

Persson on pelannut Ruotsin A-maajoukkueessa yhdeksän ottelua tehden kolme syöttöpistettä. Hän teki A-maajoukkuedebyyttinsä Karjala-turnauksen 8. marraskuuta 2018 Prahan Tipsport Arenalla pelatussa avausottelussa Tšekkiä vastaan. Persson merkittiin heti Ruotsin ykköspuolustajapariin Simon Bertilssonin viereen.
Josef Straka

| Josef Straka |
| --- | --- |

Henkilötiedot
Syntynyt: 11. helmikuuta 1978 (ikä 46) Jindřichův Hradec, Tšekkoslovakia
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  180 cm
Paino:  88 kg
Seura
Seura:  HC Ceske Budejovice
Sarja:  1. Národní Hokejová Liga
Pelinumero:  78
Pelaajaura
Pääsarjaura:  1995–
Aik. seurat:  HC Litvínov (ČEL) HC Plzeň 1929 (ČEL) Sparta Praha (ČEL) HC Znojemští Orli (ČEL) EHC Linz (EBEL) Lukko (SM-liiga) Severstal Tšerepovets (KHL) Ak Bars Kazan (KHL) Avtomobilist Jekaterinburg (KHL) SCL Tigers (NLB) Piráti Chomutov (ČEL)
NHL-varaus:  122. varaus, 1996 Calgary Flames
Josef Straka (s. 11. helmikuuta 1978 Jindřichův Hradec, Tšekkoslovakia) on tšekkiläinen jääkiekkoilija, joka edustaa Tšekin toisella sarjatasolla pelaavaa HC Ceske Budejovicea.
Straka aloitti jääkiekkouransa HC Taborissa, mutta siirtyi nuorena HC Litvinoviin. Hän on pelannut myös HC Plzenissä ja Sparta Prahassa. Hän voitti kaudella 2005–2006 Tšekin Extraligan mestaruuden Sparta Prahassa. Hän siirtyi kaudeksi 2006–2007 Suomen SM-liigaan Rauman Lukon joukkueeseen. Lukossa hän pelasi ykkösketjun keskushyökkääjänä. Vuonna 2007 hän siirtyi Venäjän pääsarjaan, jossa pelasi vuoteen 2013 asti. 6. tammikuuta 2013 Rauman Lukko ilmoitti tehneensä Strakan kanssa loppukauden kestävän sopimuksen. Hän on NHL-seura Calgary Flamesin viidennen kierroksen varaus vuodelta 1996.
Aiheesta muualla

Wikimedia Commonsissa on kuvia tai muita tiedostoja aiheesta .
Josef Straka Jatkoaika-sivustolla
Juicy J

Juicy J
Juicy J (oik. Jordan Michael Houston, s. 5. huhtikuuta 1975 Memphis, Tennessee) on yhdysvaltalainen rap-artisti.
Hän on julkaissut neljä studioalbumia, mutta tuli alun perin tunnetuksi yhtenä 1990-luvun hip hop-yhtye Three 6 Mafian perustajista.
Josephine Chepkoech

Josephine Chepkoech (s. 21. huhtikuuta 1989) on kenialainen kestävyysjuoksija, joka on kilpaillut pääasiallisesti maantiejuoksuissa.
Toukokuussa 2024 Kansainvälisen yleisurheiluliiton dopingvalvoja AIU langetti hänelle seitsemän vuoden kilpailukiellon positiivisen dopingtestituloksen vuoksi. Chepkoech antoi testosteronia sisältäneen dopingnäytteen helmikuussa Espanjan Sevillassa juostun maraton-kilpailun jälkeen. Hänellä on taustallaan myös aiempaa dopinghistoriaa jonka vuoksi hän oli kahden vuoden kilpailukiellossa vuosina 2015–2017.
Henkilökohtaiset ennätykset

puolimaraton: 1.08.53 (2013)
maraton: 2.24.14 (2020)